12.5.2023
(15)
FI
Euroopan unionin virallinen lehti
L 127/3
Vahingon jatkumisen tai toistumisen todennäköisyyden arvioinnin kannalta merkittäviä suuntauksia tarkasteltiin jaksolla, joka ulottui 1 päivästä tammikuuta 2018 tarkastelua koskevan tutkimusajanjakson loppuun, jäljempänä ’tarkastelujakso’. 2.
TARKASTELUN KOHTEENA OLEVA TUOTE, TARKASTELTAVANA OLEVA TUOTE JA SAMANKALTAINEN TUOTE
2.1 Toimenpiteiden voimassaolon päättymistä koskevassa tarkastelussa ja osittaisessa välivaiheen tarkastelussa tarkastelun kohteena oleva tuote (16)
Tarkastelujen kohteena oleva tuote on erikoisluja polyesterilanka, ei kuitenkaan vähittäismyyntimuodoissa, myös pienempi kuin 67 desitexin monofilamenttilanka (lukuun ottamatta ompelulankaa ja Z-suuntaan kerrattua tai kertokerrattua lankaa, joka on tarkoitettu ompelulangan valmistukseen, valmiina värjäystä ja loppukäsittelyä varten, puolattuna löyhästi rei’itetylle muoviputkelle), jäljempänä ’tarkastelun kohteena oleva tuote’, joka kuuluu tällä hetkellä CN-koodiin ex 5402 20 00 (Taric-koodi 5402 20 00 10).
Nämä CN- ja Taric-koodit annetaan ainoastaan ohjeellisina rajoittamatta mahdollisuutta muuttaa tariffiluokittelua myöhemmin.
(17)
Erikoislujaa polyesterilankaa käytetään useisiin erilaisiin tarkoituksiin, kuten renkaiden vahvikkeena, leveissä kankaissa, turvavöissä, turvatyynyissä, köysissä, verkoissa ja useissa teollisissa sovelluksissa.
2.2 Tarkasteltavana oleva tuote
(18)
Toimenpiteiden voimassaolon päättymistä koskevassa tarkastelussa ja osittaisessa välivaiheen tarkastelussa tarkasteltavana oleva tuote on Kiinasta peräisin oleva tarkastelun kohteena oleva tuote.
2.3 Samankaltainen tuote
(19)
Tutkimuksissa kävi ilmi, että seuraavilla tuotteilla on samat fyysiset, kemialliset ja tekniset perusominaisuudet ja peruskäyttötarkoitukset: — tarkasteltavana oleva tuote — Kiinan kotimarkkinoilla tuotettu ja myyty tarkastelun kohteena oleva tuote ja — unionin tuotannonalan unionissa tuottama ja myymä tarkastelun kohteena oleva tuote.
(20)
Tämän vuoksi näiden tuotteiden katsotaan olevan perusasetuksen 1 artiklan 4 kohdassa tarkoitettuja samankaltaisia tuotteita. 3.
TOIMENPITEIDEN VOIMASSAOLON PÄÄTTYMISTÄ KOSKEVA TUTKIMUS
3.1 Asianomaiset osapuolet ja otanta (21)
Komissio kehotti toimenpiteiden voimassaolon päättymistä koskevan tarkastelun vireillepanoilmoituksessa asianomaisia osapuolia ottamaan komissioon yhteyttä tutkimukseen osallistumista varten.
Lisäksi komissio ilmoitti toimenpiteiden voimassaolon päättymistä koskevan tarkastelun vireillepanosta pyynnön esittäjälle, tiedossa oleville unionin tuottajille, kiinalaisille tuottajille, unionin tuojille ja käyttäjille, joita asian tiedettiin koskevan, sekä Kiinan viranomaisille ja pyysi niitä osallistumaan tutkimukseen.
(22)
Kaikilla asianomaisilla osapuolilla oli tilaisuus esittää huomautuksia tutkimuksen vireillepanosta ja pyytää saada tulla komission ja/tai kauppaan liittyvissä menettelyissä kuulemisesta vastaavan neuvonantajan kuulemiksi.
(23)
Komissio ilmoitti vireillepanoilmoituksessa, että se saattaa soveltaa asianomaisiin osapuoliin otantaa perusasetuksen 17 artiklan mukaisesti.
3.1.1 Unionin tuottajia koskeva otanta
(24)
Komissio ilmoitti toimenpiteiden voimassaolon päättymistä koskevan tarkastelun vireillepanoilmoituksessa, että se oli alustavasti valinnut otoksen unionin tuottajista.
Komissio valitsi otoksen tuotanto- ja myyntimäärien perusteella ottaen huomioon yritysten maantieteellisen sijainnin.
Otokseen valittiin kolme unionin tuottajaa.
Otokseen valittujen unionin tuottajien osuus samankaltaisen tuotteen arvioidusta kokonaistuotannosta ja kokonaismyynnistä EU:ssa oli yli 50 prosenttia.
Perusasetuksen 17 artiklan 2 kohdan mukaisesti komissio kehotti asianomaisia osapuolia esittämään huomautuksia alustavasta otoksesta.
Yksikään asianomainen osapuoli ei esittänyt huomautuksia alustavasta otoksesta, joka vahvistettiin lopulliseksi otokseksi.
Otos on unionin tuotannonalaa edustava.